บุญทุ่ม
ได้ฤกษ์เปิดตัวเรียบร้อยแล้ว สำหรับ พร้อมเพย์ ใครผูกบัญชีไว้แล้ว ถ้าโอนไม่เกิน 5,000 บาท ก็ไม่เสียค่าธรรมเนียม
28 ม.ค. 2560

โดย...ทีมข่าวการเงินโพสต์ทูเดย์
ได้ฤกษ์เปิดตัวเรียบร้อยแล้ว สำหรับ พร้อมเพย์ ใครผูกบัญชีไว้แล้ว ถ้าโอนไม่เกิน 5,000 บาท ก็ไม่เสียค่าธรรมเนียม หรือใครจะเสียภาษีเงินได้บุคคลธรรมดา ก็รีบไปสมัครไว้ เพราะสรรพากรจะคืนภาษีให้อย่างรวดเร็ว
ส่วนใครที่ยังไม่คิดจะใช้บริการ เพราะกลัวเรื่องถูกแฮ็ก ถูกฉกข้อมูล ขอให้มั่นใจได้ว่า พร้อมเพย์ ปลอดภัยมาก แม้แต่ ดร.ก็ วิรไทสันติประภพ ผู้ว่าแบงก์ชาติ ยังรีบสมัครใช้คนแรกๆ
และเพื่อให้สมกับเป็นหัวเรือใหญ่เรื่องพร้อมเพย์ ดร.ก็ เห็นหน้านักข่าวก็เร่งให้ไปสมัคร พร้อมเพย์ ซะ
งานนี้ ดร.ก็ ยอมทุ่มสุดตัว อาศัยจังหวะวันเปิดให้บริการ 27 ม.ค.เสร็จรุ่งขึ้นก็ตรุษจีน เอ่ยปากจะแจก “แต๊ะเอีย” ผ่าน พร้อมเพย์ แทนใส่ซองอั่งเปา
เผอิญนักข่าวส่วนใหญ่สมัครพร้อมเพย์กันอยู่แล้ว ไม่ต้องรอใครขอ
ไม่งั้นอาจได้ แต๊ะเอีย เป็นขวัญแก่มือถือ เอ๊ย ขวัญถุงก็ได้ คริ คริ